7. Borgerrådgiverens beretning 2022 (Åben)
Tidl. politisk behandling
Forventet sagsgang
ØK, BY
Lovgrundlag
Styrelsesloven og Borgerrådgiverens vedtægter
SAGENS INDHOLD
Byrådet skal i denne sag tage stilling til borgerrådgiverens beretning for 2022. 
Formålet med borgerrådgiverfunktionen er at styrke dialogen mellem borgerne og 
Favrskov Kommune samt at bidrage til sikring af borgernes retssikkerhed i forbindelse med kommunens 
sagsbehandling og faktiske forvaltningsvirksomhed. 
Favrskov Kommunes borgerrådgiverfunktion skal fremlægge en årlig beretning for Byrådet. 
I den årlige beretning skal borgerrådgiverfunktionen redegøre for sin virksomhed, herunder for eventuelle 
forhold, der ikke findes tilfredsstillende i kommunens sagsbehandling, borgerbetjening mv. 
Borgerrådgiveren kan i den forbindelse komme med forslag og anbefalinger til Byrådet og/eller 
forvaltningerne. Beretningen for 2022 er borgerrådgiverens tiende beretning, og den omfatter perioden fra 
1. januar til 31. december 2022. 
Borgerrådgiverfunktionen er etableret i et samarbejde mellem [adresse], Hedensted, Horsens, [adresse], 
Odder, Randers, Skanderborg og [adresse]. Vedlagte beretning indeholder alene forhold relateret 
til [adresse].
Borgerrådgiverfunktionen består af fem borgerrådgivere, hvoraf to af borgerrådgiverne er knyttet til 
Favrskov Kommune. Borgerrådgiverne kan kontaktes telefonisk alle hverdage, og er som udgangspunkt til 
stede i [adresse] (administrationsbygningen i Hinnerup) mandag og tirsdag samt onsdag efter 
aftale.  
Det fremgår af beretningen, at der i perioden har været 194 henvendelser til borgerrådgiverfunktionen, 
hvoraf de 13 er henvendelser, der falder uden for borgerrådgiverens kompetenceområde. Det har fx været 
spørgsmål til afgørelser truffet af andre myndigheder fx klage over behandlinger i sundhedsvæsenet. Det 
vil sige, at der har været 181 henvendelser, der faldt inden for ordningen.
Henvendelserne for 2021 og 2022 fordeler sig således 
Fordeling af henvendelser
2021
2022
Børn og Kultur 
43
35
Job og Økonomi
83
93
Teknik og Miljø 
14
4
Social og Sundhed 
23
44
Winnie Rasmussen og HR
0
0
Generelt vedr. [adresse]
8
5
[adresse]: EMN-2020-31628
Dok-ID: 3544259
Sagsbehandler: jmh
Byråd
27. juni 2023  19:00
I alt 
171
181
79 % af henvendelserne er afsluttet med en samtale hos borgerrådgiveren, hvor borgerne har fået 
rådgivning og vejledning fx om lovgivningen, sagsbehandlingsreglerne og det forventede sagsforløb. 
I disse sager har borgerne typisk henvendt sig med spørgsmål til konkrete afgørelser og 
sagsbehandlingsforløb. Borgerne oplyser eksempelvis, at de har svært ved at forstå kommunens 
sagsbehandling og i nogle tilfælde har de brug for en ”second opinion” fra en uvildig instans. 
I 33 tilfælde har borgerrådgiveren fundet det hensigtsmæssigt direkte at inddrage forvaltningen i 
håndteringen af borgerens henvendelse. I 16 ud af de 33 tilfælde er det sket ved, at borgerrådgiveren 
videresendte borgerens klage til besvarelse i den relevante forvaltning. I 12 ud af de 33 tilfælde har 
borgerrådgiveren været i dialog med den relevante afdeling om de konkrete henvendelser. Derudover har 
borgerrådgiveren i fem tilfælde hjulpet borgeren med at klage over en afgørelse truffet af en forvaltning.  
Borgerådgiveren vurderer på baggrund af antallet af indkomne henvendelser i 2022 samt deres indhold, at 
der ikke er anledning til at pege på nogle generelle sagsbehandlingsproblematikker i [adresse]. 
Borgerrådgiveren har fortsat overordnet set et positivt indtryk af sagsbehandlingen i [adresse].  
I de tilfælde, hvor borgerrådgiveren vurderede, at sagsbehandlingen ikke var grebet hensigtsmæssigt an 
og valgte at inddrage forvaltningen, er det borgerrådgiverens opfattelse, at forvaltningen optræder 
løsningsorienteret og ønsker at lære af de fejl, der måtte være begået.
Borgerrådgiveren opfordrer fortsat til, at man har fokus på kommunens generelle vejledningsforpligtelse, 
herunder at kommunen over for særligt udsatte borgere må anses for at have en udvidet 
vejledningsforpligtelse. 
I 2021 opfordrede borgerrådgiveren Favrskov Kommune til at igangsætte tiltag, der synliggør 
borgerrådgiverfunktionen over for kommunens borgere. Borgerrådgiveren kvitterer for, at [adresse] 
Kommune har gjort oplysninger om borgerrådgiverfunktionen mere synlige på kommunens hjemmeside. 
Derudover har borgerrådgiveren holdt dialogmøder med udvalgte afdelinger i kommunen. Alle afdelinger 
er indgået i en konstruktiv dialog om brug af og samarbejde med borgerrådgiverfunktionen. 
VURDERING
Det er direktionens vurdering, at beretningen generelt er positiv og er et udtryk for, at de forskellige 
forvaltninger yder en god og professionel sagsbehandling.  
 
I vurderingen er der lagt vægt på, at langt størstedelen af henvendelserne har kunnet afsluttes med en 
samtale hos borgerrådgiveren. Der er endvidere lagt vægt på, at borgerrådgiveren igen har fundet 
anledning til at fremhæve, at forvaltningen i [adresse] indgår i en konstruktiv dialog med 
borgerrådgiveren. Endelig er der lagt vægt på, at borgerrådgiveren fortsat overordnet set har et positivt 
indtryk af sagsbehandlingen i [adresse].  
Direktionen bemærker, at det kun er en meget lille andel af de mange borgerhenvendelser, som kommunen 
behandler, der efterfølgende ender hos borgerrådgiveren.
ØKONOMI
Der er ingen økonomiske konsekvenser. 
INDDRAGELSE
Borgerrådgiverens beretning offentliggøres på kommunens hjemmeside. 
INDSTILLING
Kommunaldirektøren indstiller til Byrådet:
1.
At borgerrådgiverens beretning godkendes. 
BESLUTNING
Økonomiudvalget, 20. juni 2023:
Fraværende: Connie Lund
Indstilles godkendt. 
Byrådet, 27. juni 2023:
Fraværende: Stefan Nielsen
Godkendt.
Bilag
1.
Borgerrådgiverens Beretning 2022 - [adresse] (3555420)
